На працягу некалькіх гадоў Брэсцкае абласное аддзяленне АБГ цесна супрацоўнічае з Брэсцкім абласным цэнтрам турызму і краязнаўства дзяцей і моладзі. На базе гэтай установы плённа працуе аб’яднанне па інтарэсах “Скаўтынг для дзяўчынак” (гайдынг). Адукацыйная праграма аб’яднання ўключае духоўнае і інтэлектуальнае развіццё дзяцей, іх актыўны ўдзел у грамадскіх справах і валанцёрскай дзейнасці, удасканаленне характару падлеткаў праз сістэму інтэрактыўных заняткаў і трэнінгаў асобаснага росту, навучанне бытавым навыкам і рамёствам шляхам арганізацыі творчых майстэрань, а таксама ўдзел у турыстычных летніках і паходах.